PMIndiaData/PMIndiaSum huggingface dataset:
‘ఆజాదీ కా అమృత్ మ‌హోత్స‌వ్’ కు సంబంధించిన కార్య‌క‌లాపాల‌ ను ఈ నెల 12న ప్రారంభించ‌నున్న ప్ర‌ధాన మంత్రి‌

ప్ర‌ధాన ‌మంత్రి శ్రీ న‌రేంద్ర మోదీ శుక్ర‌వారం నాడు అంటే, ఈ నెల 12న అహ‌మ‌దాబాద్ లోని సాబ‌ర్‌మ‌తీ ఆశ్ర‌మం నుంచి ‘పాదయాత్ర’ (స్వేచ్ఛా యాత్ర‌) కు ప‌చ్చ‌జెండా ను చూప‌నున్నారు. అలాగే ఆయ‌న ‘ఆజాదీ కా అమృత్ మ‌హోత్స‌వ్’ (India@75) తాలూకు ఆది కార్య‌క‌లాపాల‌ ను కూడా ప్రారంభిస్తారు. India@75 ఉత్స‌వాల కై ఉద్దేశించినటువంటి ఇత‌ర వివిధ సాంస్కృతిక కార్య‌క్ర‌మాల‌ ను, డిజిట‌ల్ కార్య‌క్ర‌మాల‌ ను సైతం ప్ర‌ధాన మంత్రి ప్రారంభించ‌నున్నారు. సాబ‌ర్‌మ‌తీ ఆశ్ర‌మం లో ఒక స‌మూహాన్ని ఉద్దేశించి ఆయ‌న ప్ర‌సంగించనున్నారు. ఉద‌యం 10:‌30 గంట‌ల‌ కు మొద‌ల‌య్యే ఈ కార్య‌క్ర‌మం లో గుజ‌రాత్ గ‌వ‌ర్న‌రు శ్రీ ఆచార్య దేవవ్రత్, కేంద్ర ప్రభుత్వం లో స‌హాయ మంత్రి (స్వ‌తంత్ర బాధ్య‌త) శ్రీ ప్ర‌హ్లాద్ సింహ్ ప‌టేల్ లతో పాటు గుజ‌రాత్ ముఖ్య‌మంత్రి శ్రీ విజ‌య్ రూపాణీ కూడా పాల్గొననున్నారు. ‘ఆజాదీ కా అమృత్ మ‌హోత్స‌వ్’ ‘ఆజాదీ కా అమృత్ మ‌హోత్స‌వ్’ అనేది భార‌తదేశాని కి స్వాతంత్య్రం వ‌చ్చి 75వ సంవ‌త్స‌రాలు కావడాన్ని స్మ‌రించుకొనేందుకు భార‌త ప్ర‌భుత్వం ఏర్పాటు చేస్తున్నటువంటి కార్య‌క్ర‌మాల శ్రేణి కి పెట్టిన పేరు. ఈ మ‌హోత్స‌వాన్ని ప్ర‌జ‌ల భాగ‌స్వామ్య ప్రేర‌ణ‌ తో ఒక జ‌న ఉత్స‌వం వలె నిర్వహించనున్నారు. ఈ ఉత్స‌వం లో భాగం గా అనుస‌రించ‌వ‌ల‌సిన విధానాల ను, జరపవలసిన వివిధ కార్య‌క్ర‌మాల ను రూపొందించ‌డానికి ఒక జాతీయ అమ‌లు సంఘాన్ని దేశీయ వ్య‌వ‌హారాల మంత్రి నాయ‌క‌త్వం లో నియమించడం జరిగింది. దీనిలోని ఆది కార్య‌క్ర‌మాల ను 2022వ సంవ‌త్స‌రం ఆగ‌స్టు 15వ తేదీ క‌న్నా 75 వారాలు ముందుగానే ఈ నెల 12 నుంచే మొద‌లు పెట్ట‌బోతున్నారు. పాద‌యాత్ర‌ పాద‌యాత్ర కు ప్రారంభ సూచ‌కం గా ఒక ప‌చ్చ‌జెండా ను ప్ర‌ధాన మంత్రి చూపనున్నారు. 81 మంది యాత్ర లో పాల్గొనే వారు అహ‌మ‌దాబాద్ లోని సాబ‌ర్‌మ‌తీ ఆశ్ర‌మం నుంచి న‌వ్‌ సారీ లోని దండి వ‌ద్ద‌కు 241 మైళ్ళ దూరం ప్ర‌యాణించ‌నున్నారు. ఈ యాత్ర 25 రోజుల‌ పాటు సాగి ఏప్రిల్ 5న ముగుస్తుంది. ఈ పాద‌యాత్ర దండి కి వెళ్ళే క్రమం లో వివిధ ప్ర‌జా స‌మూహాలు దీనితో జ‌త‌ ప‌డుతాయి. పాద‌యాత్ర లో 75 కిలో మీట‌ర్ల ఒక‌టో అంకాని కి కేంద్ర మంత్రి శ్రీ ప్ర‌హ్లాద్ సింహ్ ప‌టేల్ సార‌థ్యం వ‌హిస్తారు. India@75 లో భాగం గా చేప‌ట్టే ఆది కార్య‌క్ర‌మాలు ఈ కార్య‌క్ర‌మం లో భాగం గా India@75 ఇతివృత్తం తో ఉండే ఆది కార్య‌క‌లాపాల ను మొద‌లుపెడ‌తారు. ఒక చిత్రం, వెబ్ సైట్‌, గేయం, ఆత్మ‌నిర్భ‌ర్ చ‌ర‌ఖా తో పాటు ఆత్మ‌నిర్భ‌ర్ ఇన్‌క్యుబేట‌ర్ లు ఈ కార్య‌క‌లాపాల లో ఉంటాయి. పైన ప్ర‌స్తావించిన కార్య‌క్ర‌మాల‌ తో పాటు దేశ అజేయ స్ఫూర్తి ని కీర్తించే ఒక సాంస్కృతిక కార్య‌క్ర‌మాన్ని కూడా నిర్వ‌హించ‌డం జ‌రుగుతుంది. దీనిలో సంగీతం, నృత్యం, ప‌ఠ‌నం, పీఠిక‌ ను చ‌ద‌వ‌డం ( ఈ సందర్భం లో ప్రతి పంక్తి ని దేశం లోని వేరు వేరు ప్రాంతాల కు ప్రాతినిధ్యం వహించే విభిన్న భాష లో వల్లిస్తారు) వంటివి భాగంగా ఉంటాయి. యువత‌ శ‌క్తి ని భార‌త‌దేశం తాలూకు భ‌విత గా అభివ‌ర్ణిస్తూ 75 గ‌ళాలు బృంద గానం లో పాలుపంచుకొంటాయి; అలాగే 75 మంది నృత్య క‌ళాకారులు కూడా ఈ కార్య‌క్ర‌మం లో పాల్గొంటారు. ‌‌ రాష్ట్రాల, కేంద్ర‌పాలిత ప్రాంతాల ప్ర‌భుత్వాలు కూడా భార‌త‌దేశం అంతటా ఈ నెల 12న కార్య‌క్ర‌మాల ను ఏర్పాటు చేస్తున్నాయి. ఈ కార్య‌క్ర‌మాల‌ కు తోడు భార‌తీయ పురాత‌త్వ స‌ర్వేక్ష‌ణ్ (ఎఎస్ఐ), సంస్కృతి మంత్రిత్వ శాఖ, యువ‌జ‌న వ్య‌వ‌హారాల మంత్రిత్వ శాఖ‌, టిఆర్ఐఎఫ్ఇడి ల ప‌రిధి లోని మండల సాంస్కృతిక కేంద్రాలు ఈ సంద‌ర్భం లో వివిధ కార్య‌క‌లాపాల‌ ను జరప తలపెట్టాయి.
దివ్యాంగుల రంగంలో స‌హకారానికి ఉద్దేశించి భారతదేశం, ఆస్ట్రేలియా ల మ‌ధ్య అవ‌గాహ‌నపూర్వక ఒప్పందం పై సంత‌కాలకు ఆమోదం తెలిపిన మంత్రివర్గం

దివ్యాంగుల రంగంలో భారతదేశం, ఆస్ట్రేలియా ల మ‌ధ్య స‌హ‌కారానికి సంబంధించిన అవ‌గాహ‌నపూర్వక ఒప్పంద పత్రం (ఎంఒయు) గురించి ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త‌న జ‌రిగిన కేంద్ర మంత్రివర్గ సమావేశం దృష్టి కి తీసుకురావ‌డమైంది. ఈ ఎంఒయు పై 2018 న‌వంబ‌ర్ 22వ తేదీన సిడ్నీ లో సంత‌కాలయ్యాయి. ప్ర‌యోజ‌నాలు : ఈ ఎంఒయు భారతదేశం, ఆస్ట్రేలియా ల మ‌ధ్య దివ్యాంగుల రంగం లో స‌హ‌కారానికి సంబంధించి సంయుక్త చ‌ర్య‌లను తీసుకొనేందుకు ప్రోత్సాహాన్నిస్తుంది. ఇది భారతదేశం, ఆస్ట్రేలియా ల మ‌ధ్య ద్వైపాక్షిక సంబంధాల‌ను బ‌లోపేతం చేయ‌నుంది. దీనికి తోడు మేధోప‌ర‌మైన వైక‌ల్యం, మాన‌సిక అనారోగ్యం క‌లిగిన వ్య‌క్తుల పున‌రావాస స‌దుపాయాల‌ను ఉభ‌య దేశాల‌ లో మెరుగుప‌రచేందుకు ఈ ఒప్పందం తోడ్పడుతుంది. పరస్పరం అంగీకారం కుదిరిన మేర‌కు దివ్యాంగుల రంగం లో ప్ర‌త్యేక ప్ర‌తిపాద‌న‌ల అమ‌లు కు ఉభ‌య దేశాలు నిర్దిష్ట చ‌ర్య‌ లను చేప‌డుతాయి.
నాలుగు రాష్ట్రాల‌లో ఒడిఎఫ్ ల‌క్ష్యాల సాధ‌న దిశ‌గా చోటు చేసుకొంటున్న పురోగ‌తిని స‌మీక్షించిన ప్ర‌ధాన మంత్రి

ఉత్తర్ ప్రదేశ్, బిహార్, ఒడిశా, ఇంకా జమ్ము & క‌శ్మీర్.. ఈ నాలుగు రాష్ట్రాల క‌లెక్ట‌ర్ లతో ప్ర‌ధాన మంత్రి శ్రీ న‌రేంద్ర మోదీ ఈ రోజు స‌మావేశాన్ని నిర్వహించారు. ఈ నాలుగు రాష్ట్రాల‌లో ప్రతి ఒక్క రాష్ట్రంలో బ‌హిరంగ ప్ర‌దేశాల‌ను మ‌ల‌ మూత్రాదుల విస‌ర్జ‌న‌కు వీలు లేనివి (ఒడిఎఫ్‌)గా మార్చ‌డంలో చోటు చేసుకొంటున్న పురోగ‌తిపై ఆయ‌న స‌మీక్ష జరిపారు. స్వ‌చ్ఛ్ భార‌త్ మ‌రియు పారిశుధ్య ల‌క్ష్య సాధ‌న‌ లో ఇంత‌వ‌ర‌కు చేసిన కృషి తాలూకు అనుభ‌వాల‌ను, అభిప్రాయాల‌ను పంచుకోవాలంటూ రాష్ట్రాలను ప్ర‌ధాన మంత్రి ప్రోత్సహించారు. ఈ ప‌నిని పూర్తి చేయ‌డం లో మ‌హాత్మ గాంధీ యొక్క 150వ వార్షికోత్సవాని క‌న్నా గొప్ప ప్రేర‌ణ‌ను మరేదీ అందించ జాల‌ద‌ని ఆయ‌న నొక్కిచెప్పారు. ఈ అంశంలో పురోగ‌తి ని ప‌ర్య‌వేక్షించడానికిగాను జిల్లా స్థాయిలో బృందాల‌ను ఏర్పాటు చేయవలసిందిగా ఆయ‌న సూచించారు. ఈ ఉద్య‌మాన్ని ఒక సామూహిక ఉద్యమంగా మార్చేందుకు కృషి చేయాల‌ని ఆయ‌న అన్నారు. ఈ విష‌యంలో మ‌హా చైత‌న్యాన్ని ర‌గిలించడంలో విద్యార్థులు, బడిపిల్లలు ఒక కీల‌క‌మైన పాత్ర‌ను పోషించ‌గ‌లుగుతార‌ని ఆయ‌న పేర్కొన్నారు.
శ్రీ లాడూ కిశోర్ స్వైన్ క‌న్నుమూత ప‌ట్ల సంతాపం తెలిపిన ప్ర‌ధాన మంత్రి

శ్రీ లాడూ కిశోర్ స్వైన్ క‌న్నుమూత ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపం తెలిపారు. “ఒడిశా లోని అస్కా లోక్ స‌భ ఎంపీ శ్రీ లాడూ కిశోర్ స్వైన్ గారి మృతి నాకు మానసికం గా బాధ ను కలిగించింది. స‌మాజాని కి ఆయ‌న చేసిన ఉత్తమ సేవ కు గాను ఆయ‌న ను గుర్తు చేసుకోవ‌డం జ‌రుగుతుంది. గ్రామీణాభివృద్ధి దిశ గా ఆయన చేసిన కృషి గ‌మ‌నార్హంగా ఉండింది. ఆయ‌న కుమారుడు న‌చికేత తో నేను మాట్లాడి నా సంతాపాన్ని వ్య‌క్తం చేశాను” అని ఒక సందేశం లో ప్ర‌ధాన మంత్రి పేర్కొన్నారు.
మౌలిక స‌దుపాయాల క‌ల్ప‌న లో కీల‌క‌మైన శ‌క్తి, ఇంకా గ‌నుల త‌వ్వ‌కం రంగాల ప‌నితీరు ను స‌మీక్షించిన‌ ప్ర‌ధాన మంత్రి

కీల‌కమైన మౌలిక స‌దుపాయాల రంగాలైన విద్యుత్తు, న‌వీక‌ర‌ణ యోగ్య శ‌క్తి, పెట్రోలియమ్, ఇంకా స‌హ‌జ‌ వాయువు, బొగ్గు మ‌రియు గ‌నుల త‌వ్వ‌కం రంగాల‌లో పురోగ‌తి ని ప్రధాన మంత్రి శ్రీ న‌రేంద్ర మోదీ మంగ‌ళ‌వారం నాడు స‌మీక్షించారు. రెండు గంట‌ల‌కు పైగా సాగిన ఈ స‌మీక్షా స‌మావేశానికి మౌలిక స‌దుపాయాల క‌ల్ప‌న సంబంధిత మంత్రిత్వ శాఖ‌లతో పాటు నీతి ఆయోగ్ కు, ఇంకా పిఎంఒ కు చెందిన ఉన్న‌తాధికారులు హాజరయ్యారు. నీతి ఆయోగ్ సిఇఒ శ్రీ అమితాబ్ కాంత్ సమర్పించినటువంటి ఒక నివేదిక లో భాగంగా, భార‌త‌దేశం లో విద్యుత్తు ఉత్ప‌త్తి సామ‌ర్ధ్యం 344 గీగావాట్ల కు పెరిగిన సంగతి ని చాటి చెప్పారు. భార‌త‌దేశం లో 2014 లో 4 శాతానికి పైగా ఉన్న శ‌క్తి లోటు 2018 లో 1 శాతం క‌న్నా త‌క్కువ కు తగ్గిపోయింది. ప్ర‌సార మార్గాలు, ట్రాన్స్‌ఫార్మ‌ర్ సామ‌ర్ధ్యం, మరియు ఇంట‌ర్ రీజ‌ిన‌ల్ ట్రాన్స్ మిశ‌న్ ల‌లో సామ‌ర్ధ్యం జోడింపులు ప్రముఖ స్థాయి లో చోటు చేసుకొన్నాయి. ప్ర‌పంచ బ్యాంకు యొక్క ‘‘ఈజ్ ఆఫ్ గెట్టింగ్ ఎల‌క్ట్రిసిటీ’’ ఇండెక్స్ లో భార‌త‌దేశం 2014 లో 99వ‌ స్థానం లో నిలువ‌గా, ప్ర‌స్తుతం 26వ స్థానం లో ఉంది. ‘సౌభాగ్య’ (SAUBHAGYA ) కార్య‌క్ర‌మం లో భాగంగా కుటుంబాల‌కు విద్యుత్తు స‌ర‌ఫ‌రా లో న‌మోదైన పురోగ‌తిని ఈ సంద‌ర్భంగా స‌మీక్షించ‌డ‌మైంది. చర్చలలో ప‌ట్ట‌ణ ప్రాంతాలలో, గ్రామీణ ప్రాంతాల లో ఆఖ‌రి స్థానం వ‌ర‌కు సంధానించడం, ఇంకా పంపిణీ అంశాలపై దృష్టి సారించారు. నూత‌న, న‌వీక‌ర‌ణ యోగ్య శ‌క్తి రంగం లో సంచిత స్థాపిత సామ‌ర్ధ్యం 2013-14 లో 35.5 గీగా వాట్ల నుంచి దాదాపు రెట్టింపై 2017-18 లో సుమారు 70 గీగావాట్ల‌ కు చేరుకొంది. ఇదే కాలం లో సౌర శ‌క్తి రంగం లో స్థాపిత సామ‌ర్ధ్యం 2.6 గీగావాట్ల నుంచి 22 గీగావాట్ల కు పెరిగింది. న‌వీక‌ర‌ణ యోగ్య శ‌క్తి సామ‌ర్ధ్యాన్ని 2022 క‌ల్లా 175 గీగావాట్ల కు చేర్చాల‌ంటూ ప్ర‌ధాన మంత్రి నిర్దేశించిన ల‌క్ష్యాన్ని సాధించ‌గ‌లుగుతామ‌న్న విశ్వాసాన్ని అధికారులు వ్య‌క్తం చేశారు. వినియోగ‌దారు కు అనుకూలంగా ఉండేట‌టువంటి సోలర్ కుంకింగ్ సొల్యూశన్స్ తో పాటు సోలర్ పంప్స్ తదితర స‌ముచిత మార్గాల‌ లో సౌర శ‌క్తి సామ‌ర్ధ్యం లో పెరుగుద‌ల తాలూకు ప్ర‌యోజ‌నాలు రైతుల‌కు అందే దిశగా కృషి చేయవ‌ల‌సిందిగా అధికారుల‌ను ప్ర‌ధాన మంత్రి కోరారు. పెట్రోలియ‌మ్, ఇంకా స‌హ‌జ‌ వాయువు రంగం లో ప్ర‌ధాన మంత్రి ‘ఉజ్జ్వ‌ల యోజ‌న’ లో భాగంగా నిర్దేశించుకొన్న ల‌క్ష్యాల‌ను ప్రస్తుత ఆర్థిక సంవ‌త్స‌రం లో సాధించడం జరుగాలన్న సంగతిని గమనించడమైంది. చర్చల సందర్భంగా, బొగ్గు రంగం లోనూ ఉత్ప‌త్తి సామ‌ర్ధ్యాన్ని మ‌రింత‌గా పెంచుకోవ‌డం పై దృష్టి సారించడమైంది.
అంతర్జాతీయ సౌర కూటమి లోకి యుఎస్ఎ ను స్వాగతించిన ప్రధాన మంత్రి

ప్రధాన మంత్రి శ్రీ నరేంద్ర మోదీ అంతర్జాతీయ సౌర కూటమి (ఐఎస్ఎ) లోకి యునైటెడ్ స్టేట్స్ ఆఫ్ అమెరికా కు స్వాగతం పలికారు. ఈ నిర్ణయాన్ని తీసుకొన్నందుకు గాను యుఎస్ ప్రెసిడెంటు శ్రీ జో బైడెన్ కు శ్రీ నరేంద్ర మోదీ ధన్యవాదాలు తెలియజేశారు. జల వాయు అంశాల లో ప్రెసిడెంటు కు విశేష దూత అయిన శ్రీ జాన్ కేరీ ట్వీట్ కు ప్రధాన మంత్రి ఒక ట్వీట్ లో ప్రత్యుత్తరాన్ని ఇస్తూ, అందులో – ‘‘అద్భుతమైన సమాచారం @ClimateEnvoy ! నేను @POTUS కు ధన్యవాదాలు తెలియజేస్తున్నాను. యుఎస్ఎ కు @isolaralliance లోకి మన:పూర్వకంగా స్వాగతం పలుకుతున్నాను. సతత జగతి కి గాను సౌర శక్తి ని ఉపయోగించుకొనే విషయం లో మన ఉమ్మడి అన్వేషణ తో అలయన్స్ మరింత గా బలోపేతం అవుతుంది.’’ అని పేర్కొన్నారు.
ప్ర‌ధాన మంత్రి శ్రీ న‌రేంద్ర మోదీ సమక్షంలో పరిపాలన, శాస్త్ర విజ్ఞానం & సాంకేతిక విజ్ఞానం, మరియు శక్తి & పర్యావరణం లపై తమ తమ ఆలోచనలను నివేదించిన మూడు కార్యదర్శుల బృందాలు

ప్ర‌ధాన మంత్రి శ్రీ న‌రేంద్ర మోదీ సమక్షంలో భారతదేశ ప్రభుత్వ కార్యదర్శుల బృందాలు మూడు పరిపాలన, శాస్త్ర విజ్ఞానం & సాంకేతిక విజ్ఞానం, మరియు శక్తి & పర్యావరణం లపై తమ తమ ఆలోచనలను ఈ రోజు నివేదించాయి. “పరిపాలన”కు సంబంధించిన సమర్పణలో ప్రధానంగా పౌరులకు అందించవలసిన సేవలు, అందరినీ డిజిటల్ సేవల పరిధిలోకి తీసుకురావడం, నవకల్పనతో పాటు చట్టాలను సులభతరం చేయడం వంటి విషయాలు చోటుచేసుకొన్నాయి. “శాస్త్ర విజ్ఞానం & సాంకేతిక విజ్ఞానం” సంబంధ సమర్పణలో జ్ఞానాన్నిఅందరి అందుబాటులోకి తీసుకురావడం తో పాటు మెరుగైన అవకాశాలను కల్పించడం, ఉద్యోగాలు మరియు స్టార్ట్- అప్ లు, ఇంకా శాస్త్ర విజ్ఞాన రంగంలో సులభంగా ముందడుగు వేయడం వంటి అంశాలపై శ్రద్ధ తీసుకోవడం జరిగింది. ఇక “శక్తి & పర్యావరణం” సంబంధ సమర్పణలో వివిధ శక్తి వనరులు మరియు శక్తిని పొదుపుగా వినియోగించడం తాలూకు సలహాలు ప్రముఖంగా చోటు చేసుకొన్నాయి. ఈ కార్యక్రమంలో కేంద్ర మంత్రులు, నీతి ఆయోగ్ కు చెందిన అధికారులు కూడా పాల్గొన్నారు. ప్రస్తుత పరంపరలో మొత్తం తొమ్మిది కార్యదర్శుల బృందాలు పాలనకు సంబంధించిన వేరు వేరు అంశాలపై తమ తమ సమర్పణలను నివేదించవలసి ఉండగా, ఇంతవరకు నాలుగు సమర్పణలను నివేదించడమైంది.
బాబూ జగ్జీవన్‌ రామ్‌ జయంతి సందర్భంగా ప్రధానమంత్రి నివాళి

బాబూ జగ్జీవన్‌ రామ్‌ జయంతి సందర్భంగా ప్రధానమంత్రి శ్రీ నరేంద్ర మోదీ ఆయనకు నివాళి అర్పించారు. “బాబూ జ‌గ్జీవ‌న్ రామ్ జ‌యంతి సంద‌ర్భంగా- పేదలు, అణ‌గారిన వ‌ర్గాల హ‌క్కుల కోసం పోరాడిన ఆ స్వాతంత్య్ర స‌మ‌ర యోధుడికి విన‌య‌పూర్వ‌క నివాళి అర్పిస్తున్నాను.” అని ప్రధాని ఈ సందర్భంగా పేర్కొన్నారు.
అహమదాబాద్ లో జరిగిన అద్భుతమైనటువంటి డ్రోన్ శో తాలూకు చిత్రాల ను శేర్చేసిన ప్రధాన మంత్రి

గుజరాత్ లోని అహమదాబాద్ లో జరిగిన అద్భుతమైనటువంటి డ్రోన్ శో తాలూకు చిత్రాల ను ప్రధాన మంత్రి శ్రీ నరేంద్ర మోదీ శేర్ చేశారు. అహమదాబాద్ నగరం జాతీయ క్రీడల ప్రారంభ కార్యక్రమం కోసం సన్నద్ధం అవుతున్నది. ప్రధాన మంత్రి ఒక ట్వీట్ లో – ‘‘అహమదాబాద్ నగరం జాతీయ క్రీడల ప్రారంభ కార్యక్రమం కోసం సన్నద్ధం అవుతూ ఉన్న తరుణం లో, ఒక అద్భుతమైన డ్రోన్ శో జరిగింది’’ అని పేర్కొన్నారు.
కేదార్ నాథ్ ధామ్ లో అభివృద్ధి పనుల ను సమీక్షించిన ప్రధాన మంత్రి

ప్రధాన మంత్రి శ్రీ నరేంద్ర మోదీ కేదార్ నాథ్ ధామ్ లో అభివృద్ధి పనుల ను మరియు ధామ్ యొక్క దివ్యత్వాన్ని మరింత గా పెంపొందింపచేసేందుకు జరుగుతున్న ప్రయత్నాల ను ఈ రోజు న సమీక్షించారు. కేదార్ నాథ్ దేవాలయం యొక్క దివ్యత్వాన్ని మరియు జగద్గురు ఆది శంకరాచార్యుల వారి సమాధి స్థలం యొక్క దివ్యత్వాన్ని మరింత పెంచడం మరియు పరిసరాల లో స్వచ్ఛత ను పరిరక్షించడం, ఇంకా వాటిని పెద్ద ఎత్తున అభివృద్ధి పరచేందుకు పూచీపడడం పట్ల ప్రధానం గా చర్చ లు జరిగాయి. గౌరీకుండ్- కేదార్ నాథ్ మార్గం లో ప్రయాణికులు అన్ని సదుపాయాల కు నోచుకొనేటట్లు చూడాలని, ఈ తీర్థం యొక్క చారిత్రిక ప్రాధాన్యాన్ని మరియు సాంస్కృతిక ప్రముఖత్వాన్ని సాంకేతిక విజ్ఞానం సహాయం తో కళ్లకు కట్టేందుకు ఏర్పాట్లు చేయాలని కూడా సమీక్ష సందర్భం గా శ్రద్ధ తీసుకోవడమైంది.
రైసీనా డైలాగ్ 2020 సంద‌ర్భం లో ప్ర‌ధాన మంత్రి శ్రీ న‌రేంద్ర మోదీ తో స‌మావేశ‌మైన మంత్రుల స్థాయి ప్ర‌తినిధి వ‌ర్గం

రైసీనా డైలాగ్ నేప‌థ్యం లో 12 దేశాల కు చెందిన మంత్రుల స్థాయి ప్ర‌తినిధి వ‌ర్గం ప్ర‌ధాన మంత్రి శ్రీ న‌రేంద్ర మోదీ తో ఆయ‌న నివాసం లో ఈ రోజు న భేటీ అయింది. ప్ర‌ధాన మంత్రి తో స‌మావేశ‌మైన ప్ర‌తినిధుల లో లాత్ వియా విదేశీ వ్య‌వ‌హారాల శాఖ మంత్రి శ్రీ ఎడ్ గర్ రింక్ విక్స్‌, ఉజ్ బెకిస్తాన్ కు చెందిన విదేశీ వ్య‌వ‌హారాల శాఖ మంత్రి శ్రీ అబ్దుల్ అజీజ్‌ కామిలోవ్, హంగ‌రీ కి చెందిన విదేశీ వ్య‌వ‌హారాల శాఖ మంత్రి శ్రీ పీట‌ర్ సుజీజార్టో, అఫ్గానిస్తాన్ జాతీయ భ‌ద్ర‌త స‌ల‌హాదారు డాక్ట‌ర్ హ‌ందుల్లా మోహిబ్, చెక్ రిప‌బ్లిక్ విదేశాంగ మంత్రి శ్రీ టామ‌స్ ఫెట్రీ సెక్‌, మాల్దీవ్స్ విదేశాంగ మంత్రి శ్రీ అబ్దుల్లా శాహిద్, బాంగ్లాదేశ్ స‌మాచార శాఖ మంత్రి శ్రీ హసన్ మహముద్, ఎస్టోనియా విదేశాంగ మంత్రి శ్రీ ఉర్ మాస్ రెన్ సలూ, ద‌క్షిణ ఆఫ్రికా అంత‌ర్జాతీయ సంబంధాలు మ‌రియు స‌హ‌కారం శాఖ మంత్రి డాక్ట‌ర్ పండోర్, డెన్మార్క్ విదేశాంగ మంత్రి శ్రీ జెపీ ఎస్ కొఫోడ్, కామ‌న్ వెల్త్ సెక్ర‌ట‌రీ జ‌న‌ర‌ల్ శ్రీ పెట్రీసియా స్కాట్‌ లాండ్‌, శంఘాయి కోఆప‌రేశ‌న్‌ ఆర్గనైజేశన్ సెక్ర‌ట‌రీ జ‌న‌ర‌ల్ శ్రీ వ్లాదిమీర్ నొరోవ్ లు ఉన్నారు. ఈ నాయ‌కులు అంద‌రినీ ప్ర‌ధాన మంత్రి భార‌త‌దేశాని కి ఆహ్వానిస్తూ, రైసీనా డైలాగ్ 2020లో పాల్గొన‌డం కోసం త‌ర‌లివ‌చ్చినందుకు వారి ని అభినందించారు. శీఘ్ర‌ గ‌తి న మరియు సమ్మిళిత రీతి న సామాజిక, ఆర్థిక అభివృద్ధి సాధ‌న కు గాను ప్ర‌భుత్వం చేప‌డుతున్న కృషి ని గురించి ప్ర‌ధాన మంత్రి ఈ సంద‌ర్భం గా వివ‌రించారు. అంతేకాకుండా, ప్ర‌ధాన‌మైన ప్ర‌పంచ అభివృద్ధి ప‌ర‌మైన స‌వాళ్ళ ను త‌గ్గించ‌డం కోసం మరియు సుస్థిర అభివృద్ధి ల‌క్ష్యాల ను సాధించ‌డం కోసం ఈ కార్య‌క్ర‌మాల ప్రాముఖ్య‌ం ఏమిట‌న్న‌ది కూడా ఆయ‌న ఈ సంద‌ర్భం గా తెలియజేశారు.
మ‌ధ్య‌ప్ర‌దేశ్‌లోని ఉజ్జ‌యినిలో శ్రీ మ‌హాకాల్‌లోక్ లో మ‌హాకాల్ లోక్ తొలి ద‌శ ప్రాజెక్టునుజాతికి అంకితం చేసిన ప్ర‌ధాన‌మంత్రి

ప్ర‌ధాన‌మంత్రి శ్రీ‌న‌రేంద్ర మోదీ మ‌హాకాల్ లోక్ 1 ప్రాజెక్టును మ‌ధ్య‌ప్ర‌దేశ్ లోని ఉజ్జ‌యిని శ్రీ మ‌హాకాల్లోక్‌వ‌ద్ద ఈరోజు జాతికి అంకితం చేశారు. ఈ ఆల‌యానికి ప్ర‌ధాన‌మంత్రి సంప్ర‌దాయ దుస్తుల‌లో వ‌చ్చారు.నంది ద్వారం నుంచి ప్ర‌ధాన‌మంత్రి ఆల‌యంలోకి ప్రవేశించారు.అనంత‌రం ప్ర‌ధాన‌మంత్రి మంత్రాలు చ‌దువుతూ కొద్దిసేపు ధ్యానంలో కూర్చున్నారు. నందివిగ్ర‌హం వ‌ద్ద కూర్చుని కొద్ది సేపు ప్రార్థ‌న‌లు చేశారు. అనంత‌రం ప్ర‌ధాన‌మంత్రి శ్రీ మ‌హాకాల్‌లోక్‌ను జాతికి అంకితం చేసే ఫ‌ల‌కాన్ని ఆవిష్క‌రించారు. ప్ర‌ధాన‌మంత్రి ఆల‌య అర్చ‌కుల‌ను క‌లుసుకుని వారితో కొద్దిసేపు మాట్లాడారు. ప్ర‌ధాన‌మంత్రి మ‌హాకాల్‌లోక్ ఆల‌య కాంప్లెక్స్‌ను సంద‌ర్శించి అక్క‌డి నుంచి న‌డుచుకుంటూ వెళ్లి స‌ప్త‌ర్షి మండలాన్ని ,మండ‌పాన్ని, త్రిపురాసువ వ‌ధ‌, న‌వ‌గ్ర‌హ మండ‌పాన్ని ద‌ర్శించారు. మార్గంలో గ‌ణేశుడి జ‌న‌నానికి సంబంధించిన ఘ‌ట్టాలు, శివ‌పురాణంలోని స‌తి, ద‌క్షుడికి సంబంధించిన ఘ‌ట్టాల‌ను తిల‌కించారు. అనంత‌రం ప్ర‌ధాన‌మంత్రి మాన్‌స‌రోవ‌ర్‌వ‌ద్ద ఏర్పాటుచేసిన మాల్‌ఖంబ ను తిల‌కించారు. అనంత‌రం భార‌త మాత మందిరానికి వెళ్లి ద‌ర్శ‌నం చేసుకున్నారు. ప్ర‌ధాన‌మంత్రి వెంట మ‌ధ్య‌ప్ర‌దేశ్ గ‌వ‌ర్న‌ర్‌, శ్రీ మంగుభాయ్ ప‌టేల్‌, మధ్య‌ప్ర‌దేశ్ ముఖ్య‌మంత్రి శ్రీ శివ‌రాజ్ సింగ్ చౌహాన్‌, కేంద్ర మంత్రులు శ్రీ‌జ్యోతిరాదిత్య సింధియా త‌దిత‌రులు ఉన్నారు. నేప‌థ్యంః ప్ర‌ధాన‌మంత్రి శ్రీ‌న‌రేంద్ర‌మోదీ మ‌హాకాల్‌లోక్‌ప్రాజెక్టు తొలిద‌శ‌ను మ‌ధ్య‌ప్ర‌దేశ్‌లోని ఉజ్జ‌యిని శ్రీ మ‌హాకాల్‌లోక్‌వ‌ద్ద జాతికి అంకితం చేశారు. మ‌హాకాల్‌లోక్ ప్రాజెక్టు తొలిద‌శ ఈ ఆల‌యాన్ని సంద‌ర్శించే వారికి ప్ర‌పంచ‌శ్రేణి అధునాత‌న స‌దుపాయాల‌ను క‌ల్పిస్తుంది. ఈ ప్రాజెక్టు ఈ ప్రాంతాన్ని సువిశాలంగా చేయ‌డంతోపాటు, చారిత్ర‌క వార‌స‌త్వ క‌ట్ట‌డాల ప‌రిర‌క్ష‌ణ ,పున‌రుద్ధ‌ర‌ణపై శ్ర‌ద్ధ చూపుతుంది.ఈ ప్రాజెక్టుకింద ఆల‌య ప‌రిస‌రాల‌ను ఏడురెట్లు విశాలం చేస్తారు. ఈ ప్రాజెక్టు మొత్తం వ్య‌యం సుమారు 850 కోట్ల రూపాయ‌ల‌వ‌ర‌కు ఉంటుంది. ప్ర‌స్తుతం ఈ ఆల‌య సంద‌ర్శ‌న‌కుఏటా 1.5 కోట్ల మంది వ‌స్తుండ‌గా, వీరి సంఖ్య ఇక ముందు రెట్టింపు కానుంది. ఈ ప్రాజెక్టు అభివృద్ధిని రెండు ద‌శ‌ల‌లోచేప‌ట్టేందుకు ప్ర‌ణాళిక రూపొందించారు. మ‌హాకాల్ ప‌థ్ లో 108 స్థంభాలు ఉంటాయి. ఇవి ఆనంద తాండ‌వ స్వ‌రూప‌(నృత్య‌రూప‌)శివుడిని చూపుతాయి. అలాగే మహాకాల్‌ప‌థ్ లో శివుడి కి సంబంధించిన వివిధ ఘ‌ట్టాల‌ను ప్ర‌ద‌ర్శిస్తున్నారు. అలాగే అక్క‌డి గోడ‌పై గ‌ణేశుడి జ‌న్మ వృత్తాంతం, శివ‌పురాణంలోని ద‌క్షుడు, స‌తి కి సంబంధించిన ఘ‌ట్టాలు ఉన్నాయి. ఈ ప్రదేశం 2.5 హెక్టార్ల‌లో విస్త‌రించి ఉంది. ప‌క్క‌నే పద్మాల‌తో కూడిన కొల‌ను,అందులో వాట‌ర్‌ఫౌంటైన్‌, శివుడి విగ్ర‌హం ఉన్నాయి. ఈ మొత్తం ప్రాంగ‌ణాన్ని అనుక్ష‌ణం స‌మీకృత క‌మాండ్ కంట్రోల్ సెంట‌ర్‌తో అనుసంధాన‌మై ఉంటుంది. అలాగే కృత్రిమ మేధ‌, నిఘా కెమెరాలు కూడా వినియోగిస్తున్నారు.
సోమనాథ్ లో అనేక పథకాల ను ఆగస్టు 20 న ప్రారంభించనున్న ప్రధాన మంత్రి; కొన్ని పథకాల కు శంకుస్థాపన కూడా చేస్తారు

గుజరాత్ లోని సోమనాథ్ లో అనేక పథకాల ను ప్రధాన మంత్రి శ్రీ నరేంద్ర మోదీ ఆగస్టు 20 న ఉదయం 11 గంటల కు వీడియో కాన్ఫరెన్స్ మాధ్యమం ద్వారా ప్రారంభించనున్నారు. ఇదే సందర్భం లో మరికొన్ని పథకాల కు ఆయన శంకుస్థాపన కూడా చేస్తారు. ప్రారంభం కానున్న పథకాల లో సోమనాథ్ విహార స్థలం, సోమనాథ్ ప్రదర్శన కేంద్రం లతో పాటు పునర్ నిర్మాణం జరిగిన పాత సోమనాథ్ (జూనా) ఆలయం ఆవరణ కూడా కలసి ఉన్నాయి. ఇదే కార్యక్రమం లో భాగం గా శ్రీ పార్వతి ఆలయ నిర్మాణానికి కూడా ప్రధాన మంత్రి శంకుస్థాపన చేయనున్నారు. సోమనాథ్ విహార స్థలాన్ని ‘పిల్ గ్రిమేజ్ రిజూవనేశన్ ఎండ్ స్పిరిచ్యువల్, హెరిటేజ్ ఆగ్ మెంటేశన్ డ్రైవ్ (పిఆర్ఎఎస్ హెచ్ఎడి) పథకం’ లో భాగం గా 47 కోట్ల రూపాయల పై చిలుకు మొత్తం వ్యయం తో అభివృద్ది పరచడమైంది. పర్యటకుల సదుపాయాల కేంద్రం ప్రాంగణం లో అభివృద్ధి పరచినటువంటి సోమనాథ్ ఎగ్జిబిశన్ సెంటర్ లో పాత సోమనాథ్ ఆలయం తాలూకు విడదీయబడిన కొన్ని భాగాల ను, పాత (జూనా) సోమనాథ్ ఆలయం తాలూకు నాగర్ శైలి లోని ఆలయ వాస్తుకళ ను కలిగివున్న శిల్పాల ను కూడా చూడవచ్చును. పాత (జూనా) సోమనాథ్ పునర్ నిర్మిత పరిసరాల పునర్ నిర్మాణ పనుల ను శ్రీ సోమనాథ్ ట్రస్ట్ 3.5 కోట్ల రూపాయల వ్యయం తో పూర్తి చేసింది. ఈ ఆలయం శిథిలావస్థ కు చేరుకొన్నట్లు గమనించిన ఇందౌర్ రాణి అహిల్యాబాయి దీనిని ఉద్ధరించినందువల్ల ‘అహిల్యాబాయి ఆలయం’ గా కూడా ఇది వ్యవహారం లో ఉంది. తీర్థయాత్రికుల సురక్ష తో పాటు దీని సామర్థ్యాన్ని పెంచడం కోసం పాత ఆలయ సముదాయాన్ని అంతటిని సమగ్రమై రూపం లో తిరిగి అభివృద్ధిపరచడం జరిగింది. శ్రీ పార్వతీ దేవాలయాన్ని మొత్తం 30 కోట్ల రూపాయల వ్యయం తో నిర్మించాలని ప్రతిపాదించడమైంది. దీనిలో సోమ్ పురా సలాత్ శైలి లో ఆలయం నిర్మాణం, గర్భగుడి, నృత్య‌మండపాన్ని అభివృద్ధిపరచడం కూడా భాగం కానుంది. ఈ సందర్భం లో హోం శాఖ కేంద్ర మంత్రి, పర్యటన శాఖ కేంద్ర మంత్రి, గుజరాత్ ముఖ్యమంత్రి, గుజరాత్ ఉప ముఖ్యమంత్రి లు కూడా పాలుపంచుకొంటారు.
జ‌ల్‌గాఁవ్ ప్ర‌మాదం బాధితుల‌ కు ఆర్థిక స‌హాయాన్ని అందించ‌డానికి ఆమోదం తెలిపిన ప్ర‌ధాన మంత్రి

మ‌హారాష్ట్ర లోని జ‌ల్‌గాఁవ్ లో జ‌రిగిన ట్ర‌క్కు ప్ర‌మాదం ఘ‌ట‌న లో మృతుల‌ కు, గాయ‌ప‌డ్డ‌ వారికి ఆర్థిక స‌హాయాన్ని అందించ‌డానికి ప్ర‌ధాన మంత్రి శ్రీ న‌రేంద్ర మోదీ ఆమోదం తెలిపారు. ‘‘మ‌హారాష్ట్ర లోని జ‌ల్‌గాఁవ్ లో జ‌రిగిన ట్ర‌క్కు ప్రమాదం ఘ‌ట‌న లో ప్రాణాల‌ ను కోల్పోయిన వ్య‌క్తుల ద‌గ్గ‌రి సంబంధికుల కు 2 ల‌క్ష‌ల రూపాయల చొప్పున ఆర్థిక స‌హాయాన్ని ‘ప్ర‌ధాన మంత్రి జాతీయ స‌హాయ నిధి’ నుంచి అందించ‌డానికి ప్ర‌ధాన మంత్రి శ్రీ న‌రేంద్ర మోదీ ఆమోదం తెలిపారు. ఈ ఘ‌ట‌న లో తీవ్రంగా గాయ‌ప‌డ్డ‌ వారికి 50,000 రూపాయ‌ల వంతున ఇవ్వ‌డం జ‌రుగుతుంది’’ అని ప్ర‌ధాన మంత్రి కార్యాల‌యం (పిఎంఒ) ఒక ట్వీట్ లో తెలిపింది.
బసంత్ పంచమి మరియు సరస్వతి పూజ ల సందర్భం లో దేశ ప్రజల కు అభినందనలు తెలిపిన ప్రధాన మంత్రి

ప్రధాన మంత్రి శ్రీ నరేంద్ర మోదీ దేశ ప్రజల కు బసంత్ పంచమి మరియు సరస్వతి పూజ ల సందర్భం లో తన శుభాకాంక్షల ను వ్యక్తం చేశారు. ప్రధాన మంత్రి ట్విటర్ లో వ్రాసిన ఒక సందేశం లో ‘‘సంతోషం మరియు పున:ప్రారంభాల పండుగ రోజు అయిన బసంత్ పంచమి ని పురస్కరించుకొని నేను నా యొక్క ఆప్యాయమైనటువంటి శుభాకాంక్షల ను వ్యక్తం చేస్తున్నాను. ‘‘జ్ఞానాని కి సంబంధించిన దివ్య మాత అయినటువంటి సరస్వతీ దేవి మన అందరికీ జ్ఞానాన్ని మరియు వివేకాన్ని ప్రసాదించాలని కూడా నేను ప్రార్థిస్తున్నాను’’ అని పేర్కొన్నారు.
నాగాలాండ్ స్థాప‌క దినోత్సవాన ఆ రాష్ట్ర ప్ర‌జ‌ల‌కు శుభాకాంక్ష‌లు తెలిపిన ప్ర‌ధాన మంత్రి

నాగాలాండ్ స్థాప‌క దినోత్సవం సందర్భం గా ఆ రాష్ట్ర ప్ర‌జ‌ల‌కు ప్ర‌ధాన మంత్రి శ్రీ న‌రేంద్ర మోదీ శుభాకాంక్ష‌లు తెలియజేశారు. “రాష్ట్ర స్థాప‌క దినాన్ని పురస్కరించుకొని నాగాలాండ్ ప్ర‌జ‌ల‌కు శుభాకాంక్ష‌లు. అభివృద్ధి లో నూత‌న శిఖ‌రాల‌ను నాగాలాండ్ అందుకోవాల‌ని, అంతేకాకుండా ఆ రాష్ట్ర పౌరుల ఆకాంక్ష‌లు నెర‌వేరాలని నేను ఆ ఈశ్వరుడిని ప్రార్థిస్తున్నాను’’ అని ఒక సందేశం లో ప్ర‌ధాన మంత్రి పేర్కొన్నారు.
మధ్యప్రదేశ్ ముఖ్యమంత్రితో ప్రధానమంత్రి సంభాషణ

ప్రధానమంత్రి శ్రీ నరేంద్ర మోదీ ఇవాళ మధ్యప్రదేశ్ ముఖ్యమంత్రి శ్రీ శివరాజ్ సింగ్ చౌహాన్‌తో సంభాషించారు. ఈ సందర్భంగా మధ్యప్రదేశ్ ప్రభుత్వ సుపరిపాలన కార్యక్రమాలు, వాటిద్వారా అమలు చేస్తున్న పరివర్తనాత్మక పథకాలు ప్రజల జీవితాలలో ఎలాంటి సానుకూల మార్పు తెస్తున్నాయో ఆయనతో చర్చించారు. ఈ మేరకు ఒక ట్వీట్ ద్వారా ఇచ్చిన సందేశంలో: “మధ్యప్రదేశ్ ముఖ్యమంత్రి శ్రీ @చౌహాన్ శివరాజ్ జీతో సంభాషించాను. మధ్యప్రదేశ్ ప్రభుత్వ సుపరిపాలన కార్యక్రమాలు, వాటిద్వారా అమలు చేస్తున్న పరివర్తనాత్మక పథకాలు ప్రజల జీవితాలలో ఎలాంటి సానుకూల మార్పు తెస్తున్నాయో ఈ సందర్భంగా ఆయనతో చర్చించాను.” అని ప్రధానమంత్రి పేర్కొన్నారు.
కజాక్ స్తాన్ కు బయలుదేరడానికన్నా ముందు ప్రధాన మంత్రి ప్రకటన

ప్ర‌ధాన మంత్రి శ్రీ న‌రేంద్ర మోదీ కజక్ స్తాన్ పర్యటనకు బయలుదేరి వెళ్లడానికి ముందు ఈ కింది విధంగా ఒక ప్రకటనను విడుదల చేశారు. ‘‘నేను జూన్ 8, 9 తేదీ లలో రెండు రోజుల పాటు కజక్ స్తాన్ లోని అస్తానా కు వెళ్తున్నాను. అక్కడ జరుగనున్న షాంఘయ్ కోఆపరేషన్ ఆర్గనైజేషన్ (ఎస్ సిఒ) శిఖరాగ్ర సదస్సులో పాల్గొంటాను. ఈ సమావేశంలో జరగవలసిన ప్రక్రియ ముగిసిన అనంతరం భారతదేశం ఎస్ సిఒ లో సంపూర్ణ సభ్యురాలు అవుతుంది. ఇది జరిగాక, ఎస్ సిఒ యావత్తు మానవాళిలో 40 శాతానికి పైగాను, ప్రపంచ జిడిపి లో సుమారు 20 శాతానికి ప్రాతినిధ్యం వహించగలుగుతుంది. గత సంవత్సరం తాష్ కెంత్ లో జరిగిన ఎస్ సిఒ సమావేశంలో మేము పూర్తి స్థాయి సభ్యత్వ ప్రక్రియను మొదలుపెట్టాం. ఎస్ సిఒ తో భారతదేశ సాహచర్యానికి మరింత గాఢతను జత పరచడం కోసం నేను ఎదురుచూస్తున్నాను. ఇది ఇతర అంశాలతో పాటుగా ఆర్థిక అనుసంధానానికి మరియు ఉగ్రవాద కార్యకలాపాలకు ఎదురొడ్డి నిలవడంలో ఇతోధిక సహకారానికి తోడ్పడగలదు. ఎస్ సిఒ సభ్యత్వ దేవాలతో మనకు దీర్ఘ కాలిక సంబంధాలు ఉన్నాయి. వాటిని మరింత ముందుకు తీసుకువెళ్లడం ద్వారా మన దేశాల మరియు మన ప్రజల పరస్పర ఉన్నతికి బాటలు పరచుకోవచ్చు. మనమంతా కలిసి లాభపడే క్రమంలో కొత్త అవకాశాలను పండించుకోవచ్చు. అంతే కాక మనం మన పూర్తి సామర్థ్యాన్ని వినియోగించుకోవడంలో ఏవైనా ఉమ్మడి సవాళ్లు ఎదురైతే ఆ సవాళ్లను పరిష్కరించుకోవడానికి మన ప్రయత్నాల్ని సైతం పెంచుకోవచ్చు. జూన్ 9 వ తేదీ సాయంత్రం పూట, నేను ‘‘భవిష్య శక్తి’’ అనే ఇతివృత్తంతో సాగే అస్తానా ఎక్స్ పో ప్రారంభ కార్యక్రమానికి కూడా హాజరవుతాను’’.
భూ కమితాల పరిమాణం తో నిమిత్తం లేకుండా అర్హులైన రైతు కుటుంబాలన్నింటి కి పిఎమ్- కిసాన్ పథకం విస్తరణ

ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ‘‘ప్రధాన మంత్రి కిసాన్ సమ్మాన్ నిధి’’ (PM-KISAN) పరిధి ని సమగ్రం గా విస్తరించేందుకు ఆమోదం తెలిపింది. ఈ నిర్ణయం తో, అర్హులైన భూమి కమతాలను కలిగివున్నటువంటి రైతులు అందరూ (వ్యవహారం లో ఉన్న మినహాయింపు ప్రమాణాని కి లోబడి) ఈ పథకం తాలూకు లాభాలను పొందగలుగుతారు. మరింత మంది లబ్ధిదారులు, మరింత ప్రగతి : సవరించినటువంటి పిఎమ్- కిసాన్ దేశ వ్యాప్తం గా మరింతగా అంటే దాదాపుగా 2 కోట్ల మంది రైతులకు ప్రయోజనాన్ని అందించగలుగుతుంది. ఫలితంగా పిఎమ్- కిసాన్ లబ్ధిదారుల సంఖ్య రమారమి 14.5 కోట్ల కు పెరగనుంది. దీని కి 2019-20 సంవత్సరం లో కేంద్ర ప్రభుత్వ అంచనా వ్యయం 87,217.5 కోట్ల రూపాయల మేరకు చేరే ఆస్కారం ఉంది. వేగం గా, మరింత మంది కి లబ్ధి.. ఒక ప్రధాన వాగ్దానం ఆచరణ లోకి: పిఎమ్- కిసాన్ విస్తరణ పై కేంద్ర మంత్రిమండలి నేడు తీసుకొన్న నిర్ణయం ద్వారా 2019 లోక్ సభ ఎన్నికల సందర్భం గా ప్రధాన మంత్రి ఇచ్చిన కీలక వాగ్దానాన్ని నెరవేర్చడం జరిగింది. అలాగే బీజేపీ తన ఎన్నికల ప్రణాళిక లో కూడా ఈ ప్రధానమైన విధాన నిర్ణయంపై ఇచ్చిన హామీ ని ప్రస్తావించింది. ఈ పథకం సమగ్ర అమలు దిశ గా ఝార్ ఖండ్ లో భూమి రికార్డుల నవీకరణ సంబంధిత సమస్యల తో పాటు అసమ్, మేఘాలయ, ఇంకా జమ్ము & కశ్మీర్ రాష్ట్రాల లో ఆధార్ సంఖ్య జారీ ప్రక్రియ పూర్తి కాకపోవడాన్ని కూడా మంత్రిమండలి సమావేశం పరిగణన లోకి తీసుకుంది. పీఎం-కిసాన్: రైతులకు ఒక వినూత్నమైనటువంటి ప్రోత్సాహకం యొక్క తోడ్పాటు: పిఎమ్- కిసాన్ యోజన 2019- 2020 మధ్యంతర బడ్జెటు సమయం లోనే పురుడు పోసుకుంది. దేశం లో 2 హెక్టార్ల దాకా భూ కమతం గల (ఈ పరిమితి ని నేటి మంత్రిమండలి సమావేశం విస్తరించింది) చిన్న, సన్నకారు రైతు కుటుంబాల కు 6,000 రూపాయల మేర ఆదాయ మద్దతు కల్పనే ఈ పథకం లోని కీలకాంశం. ఈ మొత్తాన్ని నాలుగు నెలల కు ఒక సారి నెల కు 2,000 రూపాయల వంతున మూడు దఫాల్లో విడుదల చేస్తారు. ఈ మొత్తం ప్రత్యక్ష లబ్ధి బదిలీ విధానం కింద లబ్ధిదారుల బ్యాంకు ఖాతాల లో నేరు గా జమ అవుతుంది. ఈ పథకం పై ప్రకటన వెలువడిన మూడు వారాల లోపల ఉత్తర్ ప్రదేశ్ లోని గోరఖ్ పుర్ లో ఫిబ్రవరి 24వ తేదీన నిర్వహించిన భారీ కార్యక్రమంలో ఇది శ్రీకారం చుట్టుకోవడం ఒక రికార్డు. అటుపైన అనేక మంది రైతులు తొలి వాయిదా మొత్తాల ను కూడా అందుకున్నారు. తదనుగుణం గా ఇప్పటి దాకా తొలి వాయిదా కింద 3.11 కోట్ల మంది, రెండో వాయిదా కింద 2.66 కోట్ల మంది వంతున లబ్ధిదారు రైతు కుటుంబాల బ్యాంకు ఖాతాల కు సొమ్ము జమ చేయబడింది. ద్విగుణీకృత ఉత్సాహం తో భారత అన్నదాతల కు సేవ: ప్రధాన మంత్రి శ్రీ నరేంద్ర మోదీ మాటల్లో పలుమార్లు దేశం లోని రైతుల పట్ల ఆయనకు గల గొప్ప మన్నన ప్రస్ఫుటం అవుతూంటుంది. దేశం లోని 130 కోట్ల మంది పౌరుల ను పోషించే బాధ్యత ను తమ భుజస్కంధాలపై మోసే వారు గా రైతుల ను ఆయన కొనియాడుతుంటారు. రైతు సాధికారిత కల్పన దిశ గా 2014-2019 మధ్య తీసుకున్న అనేక చర్యలే కష్టజీవులైన కర్షకులపై ప్రభుత్వానికిగల గౌరవభావానికి నిదర్శనం. దేశం లో పండించే 22 రకాల పంటల కు కనీస మద్దతు ధర పెంపు, భూసార కార్డుల జారీ, ప్రధాన మంత్రి సాగునీటి పథకం, ప్రధాన మంత్రి కిసాన్ సంపద యోజన లతో పాటు మెరుగైన వ్యవసాయ మార్కెట్ సదుపాయాల కల్పన కింద ‘ఇ-నామ్’ తదితరాలు ఈ వినూత్న చర్యల లో భాగం గా ఉన్నాయి. ఈ చర్యల ద్వారా వ్యవసాయం మరింత లాభసాటి కావడంతో పాటు ఉత్పాదకత పెంపు దిశ గా రైతుల కు భరోసా లభించింది. భారతదేశం 75వ స్వాతంత్ర్య దినోత్సవం నిర్వహించుకోబోయే 2022 కల్లా రైతుల ఆదాయాన్ని రెట్టింపు చేయాలన్న ప్రధాన మంత్రి స్వప్నాన్ని సాకారం చేసేందుకు ఈ చర్యలు ఎంతగానో దోహదం చేయగలవు.